Οι στιγμές είναι ιδιαίτερα κρίσιμες. Η αβεβαιότητα για το αν η Ελλάδα μπορεί να συμφωνήσει και να εφαρμόσει ένα πρόγραμμα, που θα την κρατήσει στο ευρώ και θα την βγάλει από την κρίση, βασανίζει όλους τους πολίτες, ακόμα περισσότερο όσους δοκιμάζονται πιο σκληρά αυτά τα χρόνια.

&nbsp;

<!--more-->

Για τα κόμματα και τα δημόσια πρόσωπα είναι ώρες ξεχωριστής ευθύνης.

Το Συνέδριο του ΠΑΣΟΚ ξεκινά σήμερα, μέσα στη δίνη των δραματικών γεγονότων.
<blockquote><strong>Στις αποφάσεις του συνεδρίου θα καταδειχθεί αν, αυτό το ιστορικό κόμμα, μπορεί να συνεισφέρει θετικά στο εθνικό αίτημα της λύσης της κρίσης. </strong></blockquote>
Αν, επιπλέον, είναι σε θέση να ανταποκριθεί στο αίτημα του δημοκρατικού κόσμου και της κεντροαριστεράς για την ανασύνθεση της παράταξης.